CELEX: 62010CJ0200
Language: ro
Date: 2011-05-05 00:00:00
Title: Hotărârea Curții (camera a opta) din 5 mai 2011. # Evropaïki Dynamiki - Proigmena Systimata Tilepikoinonion Pliroforikis kai Tilematikis AE împotriva Comisiei Europene. # Recurs - Clauză compromisorie- Contract privind sprijinul financiar comunitar acordat unui proiect în cadrul programului "eContent" - Rezilierea contractului de către Comisie - Rambursarea costurilor eligibile - Motivarea hotărârii Tribunalului. # Cauza C-200/10 P.

Hotărârea Curții (Camera a opta) din 5 mai 2011 – Evropaïki Dynamiki/Comisia
      (Cauza C‑200/10 P)
      „Recurs – Clauză compromisorie – Contract privind sprijinul financiar comunitar acordat unui proiect în cadrul programului «eContent» – Rezilierea contractului de către Comisie – Rambursarea costurilor eligibile – Motivarea hotărârii Tribunalului”
      1.                     Procedură – Excepție de inadmisibilitate – Excepție care nu este susținută cu argumente precise – Respingerea excepției (Regulamentul
            de procedură al Curții, art. 91) (a se vedea punctele 17-19)
      2.                     Recurs – Motive – Încălcarea obligației de a răspunde la motivele și concluziile părților – Motiv care vizează dovedirea eligibilității
            costurilor rezultate din executarea unui contract privind un sprijin financiar acordat de Uniune unui proiect în cadrul unui
            program cu conținut electronic – Omisiunea Tribunalului de a se pronunța – Recurs fondat (art. 272 TFUE; Statutul Curții de
            Justiție, art. 58 primul paragraf) (a se vedea punctele 32, 33, 42 și 43)
      3.                     Recurs – Motive – Motiv invocat pentru prima oară în cadrul recursului – Inadmisibilitate [Regulamentul de procedură al Curții,
            art. 113 alin. (1)] (a se vedea punctele 67 și 68)
      4.                     Recurs – Motive – Apreciere greșită a faptelor – Inadmisibilitate – Controlul exercitat de Curte cu privire la aprecierea
            faptelor deduse judecății Tribunalului – Excludere, cu excepția cazurilor de denaturare (art. 256 TFUE; Statutul Curții de
            Justiție, art. 58 primul paragraf) (a se vedea punctele 81-84)
      Obiectul
      
         
               Recurs formulat împotriva Hotărârii Tribunalului (Camera a patra) din 9 februarie 2010, Evropaïki Dynamiki/Comisia (T‑340/07),
                  prin care Tribunalul a respins o acțiune întemeiată pe o clauză compromisorie prin care se urmărea obligarea Comisiei la plata,
                  pe de o parte, a unor sume pretins a fi datorate reclamantei și, pe de altă parte, a unor daune interese în urma rezilierii
                  unui contract privind sprijinul financiar comunitar acordat proiectului „eContent Exposure and Business Opportunities” („EEBO”)
                  (contractul nr. EDC‑53007 EEBO/27873), încheiat în cadrul programului comunitar multianual pentru stimularea dezvoltării și
                  utilizării de conținut digital european în rețelele globale și pentru promovarea diversității lingvistice în societatea informațională
                  (Programul „eContent”)
               
            Dispozitivul
      
         
                  1)
               
               
                  
               
               
                  	Anulează Hotărârea Tribunalului Uniunii Europene din 9 februarie 2010, Evropaïki Dynamiki/Comisia (T‑340/07), în măsura în
                     care, prin această hotărâre, Tribunalul a omis să se pronunțe cu privire la concluziile Evropaïki Dynamiki – Proigmena Systimata
                     Tilepikoinonion Pliroforikis kai Tilematikis AE prin care se urmărea, în pofida rezilierii contractului EDC‑53007 EEBO/27873,
                     obligarea Comisiei la plata către această societate a sumei de 172 588,62 euro corespunzătoare costurilor nerambursate încă
                     de către Comisie și care fuseseră suportate de aceasta în cadrul contractului menționat.
                  
               
            
         
                  2)
               
               
                  
               
               
                  	Trimite cauza spre rejudecare Tribunalului Uniunii Europene pentru a se pronunța cu privire la concluziile menționate ale
                     Evropaïki Dynamiki – Proigmena Systimata Tilepikoinonion Pliroforikis kai Tilematikis AE.
                  
               
            
         
                  3)
               
               
                  
               
               
                  	Cererea privind cheltuielile de judecată se soluționează odată cu fondul.